Влада на Република Северна Македонија

Министерство за животна средина и просторно планирање

Предлог на Закон

за изменување и дополнување на Законот за водите

Скопје, Октомври 2019 година

В О В Е Д

I.ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Во Законот за водите покрај упраувањето со водните тела, се уредува и прекршочната постапка и се пропишани глоби за физички и правни лица кои не постапуваат согласно одредбите на законот. Во Република Северна Македонија општиот закон со кој се уредува прекршочната постапка е Законот за прекршоците. Во мај 2019 година беше донесен нов Закон за прекршоците со кој се определуваат општите услови за пропишување на прекршоци и прекршочни санкции, општите услови за утврдување на прекршочна одговорност за изрекување и извршување на прекршочни санкции и се пропишува прекршочна постапка што ја водат судовите и прекршочните органи.

Во Законот за прекршоците е утврдено дека во рок од 6 месеци треба со него да се усогласат сите материјални закони кои содржат прекршочни одредби. Следствено на тоа потребно е да се извршат измени во одредбите со кои се уредуваат прекршоците утврдени во Закон за водите.

Измени и дополнувања се направени и во делот на инспекциските одредби со цел нивно усогласување со новиот Закон за инспекциски надзор. Се воведува опомената како инспекциска мерка која е замена за инспекциската мерка едукација, како и се бришат оние одредби од законот кои се веќе регулирани во Законот за инспекциски надзор.

II. ЦЕЛИ, НАЧЕЛА И ОСНОВНИ РЕШЕНИЈА

Целите кои што се очекува да бидат постигнати со донесувањето на Законот за изменување и дополнување на Законот за водите е усогласување на Законот за водите со прекршочните одредби во Законот за прекршоците и инспекциските одредби од Законот за инспекциски надзор, односно хармонизација на правниот систем.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Измените и дополнувањата на Законот за водите нема да има финансиски импликации врз буџетот и другите јавни финансиски средства.

IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на предложените измени и дополнувања на Законот за водите не е потребно обезбедување на финансиски средства и истиот не повлекува материјални обврски за одделни субјекти.

Закон за изменување и дополнување на Законот за водите

Член 1

Во Законот за водите („Службен весник на Република Македонија“ бр. 87/08, 6/09, 161/09, 83/10, 51/11, 44/12, 23/13, 163/13, 180/14, 146/15 и 52/16) во членот 231 ставот (1) се менува и гласи:

„Водостопански инспектор може да биде дипломиран градежен инженер кој ги исполнува општите услови пропишани во Законот за административни службеници како и посебните услови пропишани во Законот за инспекциски надзор.“

Ставовите (2), (3) и (4) се бришат.

Член 2

Во член 236 во ставот (2) зборовите „Дирекцијата за храна“ се заменуваат со зборовите „Агенцијата за храна и ветеринарство“.

Член 3

Членот 238 се брише.

Член 4

Членот 239 се брише.

Член 5

Член 241 се брише.

Член 6

Насловот и Членот 242 – а се менува и гласи:

„Опомена

1. Доколку при вршењето на инспекцискиот надзор државниот инспектор за животна средина, односно водостопанскиот инспектор утврди дека е сторена неправилност од членовите 244 став (1) точки 2, 20, 26 и 36 и 246 став (1) точки 1, 4, 6 и 11 на овој закон за прв пат, со записник ќе ги констатира утврдените неправилности и со решение ќе изрече опомена и ќе определи рок во кој субјектот на инспекциски надзор е должен да ги отстрани неправилностите утврдени со записник.“
2. Државниот инспекторат за животна средина води единствена евиденција за изречени опомени.
3. Формата и содржината на евиденцијата на изречените опомени ја утврдува Директорот на Државниот инспекторат за животна средина.“

Член 7

Членот 242 – б се брише.

Член 8

Во членот 243 во ставот (1) воведната реченица се менува и гласи:

„Глоба во износ од 1.000 до 1.500 евра во денарска противвредност за микро трговци, од 1.500 до 2.000 евра во денарска противвредност за мали трговци, од 2.000 до 2.500 евра во денарска противвредност за средни трговци, од 2.500 од 3.000 евра во денарска противвредност за големи трговци, односно 750 евра во денарска противвредност за трговец поединец ќе се изрече за сторен прекршок, доколку: “.

Ставот (2) се менува и гласи:

„Глоба во износ од 200 евра во денарска противвредност кај микро трговци, 300 евра во денарска противвредност кај мали трговци, 400 евра во денарска противвредност кај средни трговци и 500 евра во денарска противвредност кај големи трговци, ќе му се изрече на одговорното лице кај правното лице за дејствијата од став (1) од овој член.“

Во ставовите (3) и (4) зборовите „300 до“ се бришат.

Ставот (6) се менува и гласи:

„Надлежен орган за изрекување на прекршоците од ставовите (1) до (4) на овој член е надлежниот суд, а за ставот (5) е прекршочната комисија формирана согласно Законот за животната средина.“

Ставот (7) се брише.

Во ставот (8) кој станува став (7) зборовите „во траење од најмногу 30 дена“ се бришат.

Ставот (9) се брише.

Ставот (10) кој станува став (8) се менува и гласи:

„За прекршоците од овој член, надлежниот инспектор изрекува прекршочна санкција со издавање на прекршочен платен налог.“

Ставовите (11) и (12) се бришат.

Член 11

Во член 244 во став (1) воведната реченица се менува и гласи:

„Глоба во износ од 2.000 до 2.500 евра во денарска противвредност за микро трговци, од 3.500 до 4.000 евра во денарска противвредност за мали трговци, од 4.500 до 5.000 евра во денарска противвредност за средни трговци, од 5.500 од 6.000 евра во денарска противвредност за големи трговци , односно 750 евра во денарска противвредност за трговец поединец ќе се изрече за сторен прекршок, доколку:

Во точката 33) точката и запирка се заменува со сврзникот „и“.

Точката 34) се менува и гласи:

„управува со браните што не се определени како брани од посебно значење не воспостави и не организира минимално техничко набљудување на браните со придружните објекти и акумулациите (член 200).“

Точката 35) се брише.

Ставот (2) се менува и гласи:

„(3) Глоба во износ од 700 евра во денарска противвредност кај микро трговци, 800 евра во денарска противвредност кај мали трговци, 900 евра во денарска противвредност кај средни трговци и 1.000 евра во денарска противвредност кај големи трговци, ќе му се изрече на одговорното лице во правното лице, за дејствијата во ставот (1) на овој член“.

Во ставовите (3) и (4) зборовите „500 до“ се бришат.

Ставот (5) се менува и гласи:

„Надлежен орган за изрекување на прекршоците од овој член е надлежниот суд.“

Ставот (6) се брише.

Во ставот (7) кој станува став (6) зборовите „во траење од најмногу 30 дена“ се бришат.

Во ставот (8) кој станува став (7) зборовите „во траење од најмногу 30 дена“ се бришат.

Ставот (9) се брише.

Член 12

Во член 245 став (1) воведната реченица се менува и гласи:

„Глоба во износ од 2.500 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 15.000 до 17.000 евра во денарска противвредност за средни трговци, од 18.000 од 20.000 евра во денарска противвредност за големи трговци, односно 750 евра во денарска противвредност на трговец поединец ќе се изрече за сторен прекршок, доколку:“.

Точката 46) се менува и гласи:

„експлоатација и оскултација на секоја брана, придружни објекти, и акумулација од посебно значење не е во согласност со техничката документација, односно не постапува согласно условите утврдени во техничката документација и условите утврдени во дозволата (член 198 став (1));“

По точката 46) се додава нова точка 46 – а) која гласи:

„46-а) управуваат со браните и акумулациите не извршат техничко набљудување и не изготват посебни годишни извештаи (член 198 став (2));“

Ставот (2) се менува и гласи:

„(3) Глоба во износ од 1.000 евра во денарска противвредност кај микро трговци, 1.200 евра во денарска противвредност кај мали трговци, 1.400 евра во денарска противвредност кај средни трговци и 1.5.000 евра во денарска противвредност кај големи трговци, ќе му се изрече на одговорното лице во правното лице, за дејствијата во ставот (1) на овој член“.

Во ставот (3) зборовите „800 до“ се бришат.

Во ставот (4) зборовите „од 600 до 800“ се заменуваат со бројот „750“.

Во ставот (5) зборовите „ставовите (1),(2),(3) и (4) на“ се бришат.

Во ставот (6) зборовите „штета по животот и здравјето на луѓето“ се заменуваат со зборовите „имотна штета“, а зборовите „двократен износ од износот утврден во ставот (1) од овој член.“ се заменуваат со зборовите „трократен износ.“

Ставовите (8) и (9) се бришат.

Член 13

Во членот 246 став (1) зборовите „100 до“ се бришат.

Во став (2) зборовите „400 до“ се бришат.

Ставот (3) се менува и гласи:

„Надлежен орган за изрекување на прекршоците од овој член е Прекршочната комисија.“

Ставовите (3), (4), (5), (6), (7), (8),(9), (10) и (11) се бришат.

Член 14

Во членот 247-а во ставовите (1), (2) и (3) зборовите „25 до“ се бришат.

Член 15

Во членот 248 ставовите (2), (3), (4), (5), (6), (7) и (8) се бришат.

Ставот (9) станува став (2).

Ставот (10) се брише.

Во ставот (11) кој станува став (3) по зборовите „Законот за животната средина“ се додаваат зборовите „Законот за прекршоците“.

Ставовите (12), (13) и (14) се бришат.

Ставот (15) станува став (4).

Член 16

Овој Закон влегува во сила осмиот ден од денот на објавување во „Службен весник на Република Северна Македонија“.

ОБРАЗЛОЖЕНИЕ НА ПРЕДЛОГ НА ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ВОДИТЕ

Предложените измени и дополнувања на Законот за водите ги реуредуваат прекршочните одредби, со цел нивно усогласување со новата национална прекршочна политика. Распонот на глобите е изразен во рамките на предвидената можност за изрекување на трикратен износ од општите глоби согласно Законот за прекршоците. Со тоа ќе се овозможи изрекувањето на глобите, водењето на прекршочната постапка и нивната наплата.

Покрај тоа, со сразмерното утврдување на износот на глобата, ќе се овозможи правична наплата, додека истовремено се обезбедува превентивниот ефект на казните.

Со Законот за изменување и дополнување на Законот за водите се предлагаат измени и дополнувања во членовите 243, 244, 245, 246, 247-а и 248 во насока на утврдување на нови износи на глоби за прекршоците сторени од страна на физички и правни лица согласно лимитите предвидени во Законот за прекршоците (,,Службен весник на Република Северна Македонија“ бр. 96/19).

Измени и дополнувања се направени и во делот на инспекциските одредби со цел нивно усогласување со новиот Закон за инспекциски надзор, при што се заменува опомената како инспекциска мерка со едукацијата, како и се бришат одредбите кои се уредени со Законот за инспекциски надзор.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Предложените решенија со овој Предлог закон, меѓусебно се поврзани и се надополнуваат.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Измените и дополнувањата на Законот за водите ќе воспостават воедначена прекршочна политика, со која ќе се оствари превентивната улога на казните, со цел заштита на животната средина. Пропорционалната казнена политика овозможува спроведување на материјалниот закон и наплата на глобите во случај на сторување на прекршок. Измените во инспекциските одредби ќе овозможат нивно соодветно спроведување.

Извод на одредби од Законот за водите кои се менуваат и дополнуваат

**Член 231**

**Потребна квалификација за водостопанскиот инспектор и службена легитимација**

(1) Работите на водостопански инспектор ги врши дипломиран градежен инженер кој:   
- е државјанин на Република Македонија,   
- е полнолетен,   
- има општа здравствена способност,   
- не му е изречена казна со правосилна судска пресуда за забрана на вршење на професија, дејност или должност,   
- има стекнати најмалку 300 кредити според ЕКТС или завршен VII/1 степен од горенаведената област, што се докажува со уверение,   
- има пет години работно искуство во областа на животната средина,   
- ги исполнува другите услови утврдени во актот за систематизација на работните места,   
- поседува меѓународно признат сертификат за работа со компјутерски програми за канцелариско работење, и тоа еден од следниве:   
1) Certiport: IC3 GS4 Key Applications - положен;   
2) Microsoft: MOS Word или MOS Excell - положен или   
3) ECDL: Core - положен,   
- има добиено позитивно мислење за соодветност за работното место преку полагање на психолошки тест и тест за интегритет, согласно со прописите кои се однесуваат на државните службеници и   
- има лиценца за инспектор од областа на надлежноста на инспекциската служба.

(2) Службеното својство на водостопанскиот инспектор се докажува со легитимација чија форма, содржина и образец ги пропишува министерот кој раководи со органот на државната управа надлежен за работите од областа на животната средина.

(3) При вршењето на инспекцискиот надзор водостопанскиот инспектор е должен да ја покаже службената легитимација од ставот (2) на овој член.

(4) Легитимацијата од ставот (2) на овој член за водостопанските инпектори ја издава и одзема министерот кој раководи со органот на државната управа надлежен за работите од областа на животната средина согласно со Законот за животната средина.

Член 236

Постапување на санитарно-здравствените инспектори и државните инспектори за храна

(1) Државниот санитарен и здравствен инспекторат, покрај одредбите од овој закон, инспекцискиот надзор го врши и согласно со Законот за санитарната и здравствената инспекција и овој закон.

(2) Дирекцијата за храна преку државниот инспектор за храна, покрај одредбите од овој закон, инспекцискиот надзор го врши и согласно со Законот за безбедност на храната.

(3) Покрај одредбите од овој закон, при вршењето на инспекцискиот надзор инспекторите од ставовите (1) и (2) на овој член соодветно ги применуваат и одредбите од Законот за инспекциски надзор.

Член 238

Решенија и наредби и други мерки

Надлежниот инспектор од членовите 230, 232, 233, 235 и 237 на овој закон (во натамошниот текст: надлежниот инспектор) е самостоен во вршењето на инспекцискиот надзор, донесува решенија и презема други мерки во рамките на правата, обврските и овластувањата утврдени со овој закон.

Член 239

Записник

За извршениот инспекциски надзор и предложените мерки, надлежниот инспектор составува записник во кој особено се внесува наодот за состојбата и предложените мерки, како и носи решенија со кои се задолжуваат правните и физички лица да преземат мерки, во согласност со овој закон и Законот за животната средина.

Член 241

Обврски на правните и физичките лица при вршење на надзор

Со цел да се спроведе инспекцискиот надзор правните и физичките лица се должни да му овозможат на надлежниот инспектор право на пристап и увид во просториите и документацијата на правното или физичкото лице, да им ги достават бараните податоци, објаснувања и известување, да извршат мерења и земат примероци и соберат докази согласно со овој закон и Законот за животната средина.

Член 242-а

Постапка за едукација

(1) Доколку при вршењето на инспекцискиот надзор државниот инспектор за животна средина, односно водостопанскиот инспектор утврди дека е сторена неправилност од членовите 244 став (1) точки 2, 20, 26 и 36 и 246 став (1) точки 1, 4, 6 и 11 на овој закон, е должен да состави записник во кој ќе ја утврди сторената неправилност со укажување за отстранување на утврдената неправилност во рок од осум дена и со истовремено врачување на поканата за спроведување на едукација на лицето или субјектот каде што е утврдена неправилноста при вршењето на инспекцискиот надзор.

(2) Формата и содржината на поканата за едукација, како и начинот на спроведување на едукацијата ги пропишува министерот кој раководи со органот на државната управа надлежен за вршење на работите од областа на животната средина.

(3) Едукацијата ја организира и спроведува државниот инспектор за животната средина, односно водостопанскиот инспектор во рок не подолг од осум дена од денот на спроведувањето на инспекцискиот надзор.

(4) Едукацијата може да се спроведе за повеќе утврдени исти или истородни неправилности за еден или повеќе субјекти.

(5) Доколку во закажаниот термин лицето или субјектот над кој се спроведува едукацијата не се јави на едукацијата ќе се смета дека едукацијата е спроведена.

(6) Доколку лицето или субјектот над кој се спроведува едукација се јави на закажаната едукација и истата ја заврши ќе се смета дека е едуциран по однос на утврдената неправилност.

(7) Доколку државниот инспектор за животната средина, односно водостопанскиот инспектор кој го извршил инспекцискиот надзор при спроведување на контролниот надзор утврди дека се отстранети утврдените неправилности од ставот (1) на овој член, донесува заклучок со кој ја запира постапката на инспекцискиот надзор.

(8) Доколку државниот инспектор за животната средина, односно водостопанскиот инспектор кој го извршил инспекцискиот надзор при спроведувањето на контролниот надзор утврди дека не се отстранети утврдените неправилности од ставот (1) на овој член поднесува барање за поведување прекршочна постапка пред Прекршочна комисија.

(9) Државниот инспектор за животната средина односно водостопанскиот инспекторот кој го извршил инспекцискиот надзор води единствена евиденција за спроведената едукација на начин пропишан од министерот кој раководи со органот на државната управа надлежен за вршење на работите од областа на животната средина.

Член 242-б

Постапување по пријава од физичко или правно лице

(1) Надлежните инспектори се должни во рок од седум дена да постапат по иницијатива или пријава за поведување на инспекциска постапка.

(2) Во случаите од ставот (1) на овој член, надлежните инспектори се должни да го известат подносителот на иницијативата или пријавата за поведување на инспекциска постапка во рок од седум дена од денот на спроведувањето на инспекцискиот надзор.

Член 243

Прекршочни санкции за правните лица

(1) Глоба во износ од 3.000 евра во денарска противвредност ќе се изрече за сторен прекршок на правно лице односно на трговец поединец, ако:

1) врши пловидба спротивно на одредбите од членот 19 на овој закон;

2) испуштањето во водите, крајбрежното земјиште и водните живеалишта се врши без дозвола спротивно на членот 78 од овој закон

3) испуштаат отпадни води или испуштаат или фрлаат материи и супстанции во реципиентите без претходно прибавена дозвола за испуштање во водите (член 79);

4) во случај на емисија што би можела да влезе директно или индиректно во површинските води, подземни води или канализационен систем, правното лице одговорно за работењето на постројката веднаш не го информира органот на државната управа надлежен за вршење на работите од областа на животната средина, како и не ги преземе сите пропишани мерки за спречување и намалување на негативните последици по животната средина (член 108 став (4));

5) прочистените урбани отпадни води се користат повторно без претходно прибавена дозвола од органот на државната управа надлежен за вршење на работите од областа на животната средина (член 117).

6) тињата што се добива од прочистувањето на урбаните отпадни води повторно се користи без претходно прибавена дозвола;

7) за потребите на јавното водоснабдување или за комерцијални потреби правните или физичките лица црпат или зафаќаат вода наменета за консумирање од страна на човекот, не го следат квалитетот и количината на зафатените или исцрпните води, не ги чуваат податоците за извршените мерења и анализи и податоците, не ги доставуваат до органот на државната управа надлежен за вршење на работите од областа на животната средина, како и до органот надлежен за безбедност на храна и органите надлежни за здравствена заштита (член 148 став (4));

8) правното лице коешто управува со водоснабдителниот систем не инсталира и не ги одржува во исправна состојба инструментите за мерење и анализа на квалитетот на суровата вода во нејзината изворна состојба, пречистената вода по дезинфекцијата и водата на местата на снабдување од каде што се користи за консумирање од страна на човекот (член 148 став (8));

9) согласно со прописите за заштита на природата се надлежни за управување со заштитените подрачја не вршат мониторинг на водите во тие подрачја и не ги доставуваат резултатите до органот на државната управа надлежен за вршење на работите од областа на животната средина (член 155 став (1));

10) податоците за утврдување на степенот на загаденоста на отпадните индустриски води, атмосферските и урбаните води, водите од депониите, како и нивното штетно влијание врз квалитетот на водите во реципиентот и заради утврдување на други извори на загадување на водите во сливното подрачје, како и други потребни податоци, не ги доставуваат до органот на државната управа надлежен за вршење на работите од областа на животната средина, на начин и во постапка определени со Законот за животната средина (член 161);

11) врши мерења и не ги доставува податоците до органот на државната управа надлежен за вршење на работите од областа на животната средина на начин и во постапка определени со овој закон (член 165 став (3)) и

12) управуваат со водостопанските и хидромелиоративните системи и податоците од евиденцијата не ги доставуваат до органот на државната управа надлежен за вршење на работите од областа на животната средина и до органот на државната управа надлежен за вршење на работите од областа на земјоделството согласно со членот 174 став (4) од овој закон.

(2) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(3) Глоба во износ од 300 до 450. евра во денарска противвредност ќе се изрече на службеното лице во правното лице за дејствијата од ставот (1) на овој член. 6

(4) Глоба во износ од 300 до 450. евра во денарска противвредност ќе се изрече на физичкото лице за дејствијата од ставот (1) на овој член. 7

(5) Глоба во износ од 200 евра во денарска противвредност ќе се изрече за физичкото лице, доколку:

1) не им овозможуваат право на увид на надлежните инспектори;

2) не ги обезбеди сите потребни информации неопходни за спроведување на надзорот во определениот рок;

3) дава лажна изјава и неточни податоци и

4) не се легитимира на местото на инспекцискиот надзор и не ги дава своите лични податоци на барање на надлежните инспектори.

(6) Надлежен орган за изрекување на прекршоците од ставовите (1) до (5) на овој член е Прекршочната комисија формирана согласно со Законот за животната средина.

(7) Доколку со дејностите од ставот (1) точки од 2 до 12 на овој член настане поголема штета по животот и здравјето на луѓето се пропишува санкција сразмерна на висината на причинетата штета, но најмногу до двократен износ од износот утврден во ставот (1) на овој член.

(8) Доколку постои опасност правното лице од ставот (1) точки 2, 3, 4, 5, 6, 7, 8 и 9 на овој член да изврши повторен прекршок опасен по животот или здравјето на луѓето, може да му се изрече санкција привремена забрана на вршење одделна дејност во траење од најмногу 30 дена.

(9) Кога прекршокот од ставот (1) на овој член е сторен со цел сторителот за себе или за друго лице да прибави имотна корист или прекршокот е сторен од организирана група на лица составена од најмалку три лица, Прекршочната комисија може да изрече глоба во висина од 15.000 евра во денарска противвредност.

(10) За прекршоците од ставовите (1) точка 1 и (5) на овој член надлежниот инспектор прекршочната санкција може да му врачи на лице место со врачување на мандатен платен налог кој сторителот е должен да ја плати во рок од осум дена.

(11) Доколку сторителот доброволно не ја плати глобата во рокот определен во став (10) на овој член, мандатниот платен налог има сила на извршна исправа и надлежниот инспектор е должен да го достави до органот надлежен за присилно извршување за негово извршување.

(12) Министерот кој раководи со органот на државната управа надлежен за работите од областа на животната средина ја пропишува формата и содржината на мандатниот платен налог.

Член 244

Прекршочни санкции за правните лица

(1) Глоба во износ од 6.000 евра во денарска противвредност ќе се изрече за прекршок на правното лице односно на трговец поединец, доколку:

1) не го извести органот на државната управа надлежен за вршење на работите од областа на животната средина за започнувањето на црпење или одводнување на води (член 18 став (2));

2) копа бунари спротивно на членот 29 од овој закон;

3) испушта отпадни води или испушта или фрла материи и супстанции во реципиентите како и отпадни масла во канализација или во систем за одводнување, во површински или подземни водни тела, како и во крајбрежни земјишта и водни живеалишта, спротивно на условите определени во дозвола за испуштање во водите, односно интегрирана еколошка дозвола согласно со закон (член 79);

4) врши активности спротивно на членот 104 од овој закон;

5) изградбата на постројки и објекти или кои било работи и активности што опфаќаат преработка, постапување, складирање, отстранување или транспорт на опасни материи и супстанции и цврст или течен отпад се врши спротивно на членот 105 од овој закон;

6) врши употреба на вештачки ѓубриња, средства за заштита на растенијата и на биоцидални производи на растојание до 10 м³ од брегот на површинските води (член 105);

7) објектите и постројките од членот 108 став (1) на овој закон се градат или отпочнат со работа без прибавена интегрирана еколошка дозвола, мислење или согласности кои се потребни согласно со Законот за животната средина (член 108);

8) испушта ефлуент од индустриски и земјоделски течен отпад и урбани отпадни води во канализација или во систем за одводнување, во површински или подземни водни тела, како и во крајбрежни земјишта и водни живеалишта, спротивно на членот 110 од овој закон;

9) правното и физичкото лице, водостопанствата, како и други лица кои не ги исполнуваат мерките предвидени со оперативните планови за заштита и одбрана од поплави согласно со членот 126 од овој закон;

10) правното лице кое управува со брани и акумулации и со заштитни насипи, не ги користи и одржува на начин што обезбедува прифаќање на поплавните бранови, како и обезбедување на нивна заштита согласно со членот 129 од овој закон;

11) не врши мониторинг на состојбата со нивото и количеството на акумулираните води во акумулациите, како и на количеството на водите што влегуваат и што се испуштаат од нив и за тоа не го известуваат органот на државната управа надлежен за вршење на работите од областа на животната средина (член 130);

12) во заштитата и одржување на природните и уредените речни корита и бреговите на водотеците, езерата и акумулациите постапува спротивно на членот 131 од овој закон;

13) не ги преземаат мерките за уредување на пороите согласно со членот 141 од овој закон;

14) испушта отпадни води, а не инсталира инструменти за мерење на испуштените количества на води и анализа на нивниот квалитет и не ги одржуваат инструментите во исправна состојба, не води записи за извршените мерења и овие податоци не ги доставува до органот на државната управа надлежен за вршење на работите од областа на животната средина (член 150 став (1)); 15) испушта отпадни води од членот 108 на овој закон, не инсталира инструменти зa мерење на испуштените количества на води и анализа на нивниот квалитет и не ги одржува инструментите во исправна состојба, не води записи за извршените мерења и овие податоци не ги доставува до органот на државната управа надлежен за вршење на работите од областа на животната средина (член 150 став (2));

16) е сопственик или корисник на хидросистемите или хидромелиоративните системи за наводнување не ги мери зафатените или исцрпените количества на вода и не го следи нејзиниот квалитет на местата на црпење или зафаќање, како и податоците за количеството и квалитетот на водата не ги доставува до органот на државната управа надлежен за вршење на работите од областа на животната средина (член 151 став (1));

17) е сопственик или корисник на хидромелиоративните системи за одводнување на земјиштето на местата на испуштање на водата од одводнувањето во реципиентот, не ја мери количината на испуштената вода и не го следи нејзиниот квалитет, како и податоците за количеството и квалитетот на водата не ги доставува до органот на државната управа надлежен за вршење на работите од областа на животната средина (член 152 став (1));

18) не го мери количеството на водата која се користи за производство на електрична енергија на местата на зафаќање, како и податоците за измерените количества не ги доставува до органот на државната управа надлежен за вршење на работите од областа на животната средина (член 153 став (1));

19) црпи или зафаќа повеќе од 10 м³ вода за други намени различни од оние наведени во членовите 148, 151, 152, 153 од овој закон;

20) не ги мери исцрпените или зафатените количини на вода и нејзиниот квалитет и податоците од овие мерења не ги доставува до органот на државната управа надлежен за вршење на работите од областа на животната средина (член 154 став (1));

21) во случај на влошување или закана од влошување на водата или водното тело коешто го следи, веднаш не го информира органот на државната управа надлежен за вршење на работите од областа на животната средина заради преземање неопходни мерки и не ги презема соодветните мерки (член 158);

22) зафаќа вода од водното тело заради обезбедување вода за јавно водоснабдување, индустрија, наводнување или кои било други намени не инсталира и одржува во исправна состојба, мерни инструменти на местото на зафаќање, не ги мери количините и квалитетот на зафатената вода и не ги чува податоците (член 165 став (1));

23) испушта искористени или отпадни води во водното тело или во водните екосистеми и не инсталира и не одржува во исправна состојба, мерни инструменти на местото на испуштањето, не ги мери количините и квалитетот на водата и не ги чува податоците за овие параметри (член 165 став (2));

24) управува со водостопанските објекти и постројки и не го информира надлежниот орган во случај на опасност по водостопанските објекти и постројки и не ги презема сите неопходни мерки и активности за намалување или отстранување на опасноста (член 166 став (3));

25) управуваат со водостопанските објекти и постројки и не воспостават и одржуваат евиденција за тие објекти и постројки (член 171 став (1));

26) кои управуваат со хидромелиоративните системи (водостопанства и водните заедници) не воспостават и одржуваат евиденција на површините опфатени со хидромелиоративните системи, согласно со инвестиционо-техничката документација според која е изграден системот (член 171 став (2));

27) зафаќа вода и не ги отстрани сите искористени води коишто произлегуваат од зафаќањето на водите во согласност со одредбите од овој закон (член 172);

28) врши изградба на нови или реконструкција или доградба на постојни објекти, кои се наоѓаат во или покрај површинските води, објекти коишто поминуваат преку или под површинските води или пак објекти кои се сместени во близина на површинските води или крајбрежните земјишта или реконструкција или доградба на постојни водостопански објекти без водостопанска согласност (член 174);

29) отпочне со работа инсталација за која согласно со Законот за животната средина е предвидено дека задолжително се прибавува интегрирана еколошка дозвола (член 177 став (1));

30) започне со градење пред добивање на решение за студијата за оцена на влијанието врз животната средина, под услови, на начин и во постапка утврдени со Законот за животната средина (член 177);

31) во текот на вршењето на изградбата, реконструкцијата или доградбата на објекти и посторјки, не се придржува кон условите содржани во водостопанскaта согласност (член 180);

32) не ги презема мерките определени под надзор и упатства на надлежниот орган, во случај кога отстапувањето од вредностите и стандардите за квалитет се должи на домашниот водоснабдителен систем или на неговото користење и одржување;

33) користи или употребува вода за наводнување и напојување на добиток спротивно на забраната од членот 193 на овој закон;

34) експлоатирањето и оскултацијата на секоја брана, придружните објекти, и акумулација од посебно значење не е во согласност со техничката документација, односно не постапува согласно со условите утврдени во техничката документација и условите утврдени во дозволата (член 198 став (1)) и

35) управуваат со браните и акумулациите не извршат техничко набљудување и не извготват посебни годишни ивештаи (член 198 став (2)).

(2) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(3) Глоба во износ од 500 до 700. евра во денарска противвредност ќе се изрече на службеното лице во правното лице за дејствија од ставот (1) на овој член. 8

(4) Глоба во износ од 500 до 700. евра во денарска противвредност ќе се изрече на физичкото лице за дејствијата од ставот (1) на овој член. 9

(5) Надлежен орган за изрекување на прекршоците од ставовите (1) до (4) на овој член е Прекршочната комисија формирана согласно со Законот за животната средина.

(6) Доколку поради прекршокот од ставот (1) на овој член настане поголема штета врз животот и здравјето на луѓето, се изрекува санкција сразмерна на причинетата штета, но најмногу до двократен. износ од износот утврден во ставовите (1) и (4) од овој член. 10

(7) За прекршокот од ставот (1) на овој член на правното лице од ставот (1) на овој член му се изрекува дополнителна санкција забрана за вршење на одделна дејност на правното лице во траење од најмногу 30 дена, со исклучок на правните лица кои вршат дејности од јавен интерес.

(8) Доколку постои опасност правното лице од ставот (1) точки 1, 3, 4, 5, 6, 8, 13, 14,, 19 и 22 на овој член да изврши повторен прекршок опасен по животот или здравјето на луѓето, може да му се изрече санкција привремена забрана на вршење одделна дејност во траење од најмногу 30 дена.

(9) Кога прекршокот од ставот (1) на овој член е сторен исклучиво сторителот за себе или за друго лице да прибави имотна корист или прекршокот е сторен од организирана група на лица составена од најмалку три лица, Прекршочната комисија може да изрече глоба во висина од 22.000 евра во денарска противвредност.

Член 245

Прекршочни санкции за правните лица

(1) Глоба во износ од 20.000 евра во денарска противвредност ќе се изрече за прекршок на правното лице односно на трговец поединец, доколку:

1) врши промени на режимот на водите спротивно на одредбите од овој закон (член 12 став (2)); 2) водата ја користи спротивно на членот 14 од овој закон;

3) определи приоритет во користењето на водите спротивно на проритетите утврдени во членот 15 од овој закон;

4) наплаќа надоместок за општо користење на водите спротивно на членот 16 од овој закон;

5) е сопственик на земјиште или носителот на друго стварно право, црпи и користи подземна вода спротивно на членот 17 став (2) од овој закон;

6) врши времено црпење на води заради одводнување на земјиште спротивно на членот 18 став (1) од овој закон;

7) ја користи водата спротивно на ограничувањата утврдени во членот 20 од овој закон;

8) постапува спротивно на обврските и ограничувањата од членот 22 на овој закон;

9) остварува водно право спротивно на начинот и намената определени во дозволата или концесијата (член 25);

10) остварува водно право со наследување спротивно на членот 27 од овој закон;

11) презема активности кои влијаат или можат да влијаат врз режимот на водите и/или морфологијата на водното тело без дозвола од надлежен орган (член 28);

12) му го загрозува правото на носителот на дозволата за непречено остварување на правото од дозволата;

13) постапи спротивно на решението за привремена принудна управа (член 44);

14) презема активности кои влијаат или можат да влијаат врз режимот на водите и/или морфологијата на водното тело по престанок на важноста на дозволата (член 47);

15) презема активности кои влијаат или можат да влијаат врз режимот на водите и/или морфологијата на водното тело и покрај ограничувањето на водното право (член 49);

16) презема активности кои би ја загрозиле квалитативната и квантитативната состојба на водното тело наменето за консумирање од страна на човекот во заштитните зони (член 100 став (2));

17) правното лице кое управува со водоснабдителниот систем не го огради и не ги преземе другите потребни мерки за заштита и обезбедување на земјиштето на потесната заштитна зона согласно со членот 100 од овој закон;

18) врши изградба на објекти и вршење други дејства и активности спротивно на членот 100 став (5) од овој закон;

19) Објектите и постројките коишто во процесот на производство, преработка, полнење и складирање, користат или применуваат опасни материи и ги гради, поставува, работи и одржува на начин со кој се врши директно или индиректно загадување на водите (член 108);

20) врши директно испуштање на приоритетни материи и супстанции и загадувачки материи и супстанции во подземните води и покрај забраната од членот 111 на овој закон;

21) врши депонирање или отстранување на некоја приоритетна материја и супстанција или вршењето на друга активност со која се предизвикува индиректно испуштање на приоритетни материи и супстанции или загадувачки материи и супстанции во подземните води, без претходно добиена дозвола од членот 79 на овој закон, како и спротивно на членот 111 од овој закон;

22) испушта индустриски отпадни води спротивно на начинот и условите дадени во дозволата од членот 115 на овој закон, односно интегрираната еколошка дозвола од Законот за животната

средина;

23) во случај на опасност од уривање на брани, пробивање на заштитни насипи, како и испуштање или прелевање на поголеми количества на вода од акумулациите што можат да предизвикаат поплави, водостопанството и други правни лица од членот 129 на овој закон не обезбеди известување и тревожење на населението на загрозеното подрачје (член130 став (2));

24) со своето однесување, со неправилна обработка на површините или со друго дејство создава ерозија со што нанесуваат штети и на други објекти и не ги презема заштитните мерки за спречување на ерозијата, како и мерки за отстранување на штетните последици (член 138 );

25) вади песок, чакал и камен од коритата и бреговите на површинските водни тела без дозвола од членот 142 од овој закон;

26) при вадењето на песок, чакал и камен, не се придржува кон условите во дозволата од членот 142 од овој закон;

27) постапува спротивно на членот 142-б од овој закон;

28) за лични потреби или за потребите на своето семејно домаќинство, црпи или зафаќа повеќе од 10 м³ дневно, вода наменета за консумирање од страна на човекот (148 став (2));

29) постапува спротивно на членот 167 од овој закон;

30) управува со водостопанските објекти и го ограничи или забрани користењето на водите спротивно на приоритетите утврдени во членот 15 од овој закон (член 169 став (1));

31) управува со водостопанските објекти и не ги извести корисниците на водостопанската услуга за привременото ограничување и снабдување со вода и прифаќање на водата, како и за причините за тоа (член 169 став (3));

32) како давателна водостопанската услуга го исклучи од мрежата на услуги корисникот спротивно на причините наведени во членот 170 од овој закон;

33) како сопственик или носител на други стварни права врз соседното земјиште на земјиштето под води и крајбрежното земјиште во сопственост на Република Македонија кое се користи или зафаќа за потребите на водостопанските објекти не овозможи пристап до водостопанските објекти и користење на земјиштето за сите активности за потребите на изградбата, управувањето и одржувањето на водостопанските објекти (член 173 став (1));

34) водите за: водоснабдување на населението, за здравствените установи и правни лица од областа на ветеринарството, за потребите на одбраната, за индустријата за производство и преработка на прехранбени производи и за напојување на добитокот за кои е потребна вода со квалитет за пиење, ги користи за други намени и на начин спротивно на одредбите од овој закон (член 181 став (1));

35) врши снабдување со вода наменета за консумирање од страна на човекот којашто не ги исполнува стандардите и вредностите за квалитет или може да претставува опасност по здравјето на човекот (член 183);

36) не ги преземе потребните мерки со цел за обезбедување на снабдување на вода за пиење во доволни количини согласно со закон (член 183);

37) не го користи и одржува домашниот водоснабдителен систем, на начин кој нема да доведе до намалување на квалитетот на водата за пиење и ќе се овозможи вода во доволни количини (член 185);

38) врши снабдување со вода наменета за консумирање од страна на човекот и притоа не врши дезинфекција на водата согласно со членот 186 од овој закон;

39) во случај на отстапување од вредностите и стандардите за квалитет утврдени согласно со членот 183 од овој закон, правното лице кои врши јавно водоснабдување не ги преземе потребните мерки за обезбедување на здравствената исправност и безбедност на водата, како и не ги информира органите надлежни за здравствена заштита согласно со членот 187 од овој закон; 40) врши јавно водоснабдување, на одделни корисници привремено им го ограничи користењето, без претходно известување на корисниците и градоначалникот на општините, на општините во градот Скопје и на градот Скопје за ограничувањето и неговото очекувано времетраење, замената на водоснабдувањето и мерките кои ќе ги преземе (член 188); 41) врши јавно водоснабдување не воспостави и не го информира засегнатото население за дополнителното адекватно водоснабдување во случај кога со ограничувањето се засегнати потребите на населението од вода наменета за консумирање од страна на човекот (член 188); 42) намерно или од небрежност, предизвика оштетување или нефункционирање на системот за кој е потребна поправка или со тоа се предизвика загадување или ненаменско користење на водата согласно со членот 189 од овој закон; 43) браните и придружните објекти не се проектира, гради, експлоатира и управува на начин утврден во техничката документација согласно со овој закон (член 195 став (1));

44) не ги исполнува санационите мерки или мерки за враќање во поранешна состојба, неопходни за постигнување на целите на животната средина определени согласно со членот 90 од овој закон; 45) управува со браните во спротивност со членот 199 од овој закон;

46) управува со браните што не се определени како брани од посебно значење не воспостави и не организира минимално техничко набљудување на браните со придружните објекти и акумулациите (член 200);

47) копањето бунар или бушотина заради црпење на вода од подземно водно тело се врши без претходно прибавена согласност од органот на државната управа надлежен за вршење на работите од областа на животната средина (член 201);

48) копачот на бунар не постапи согласно со членот 202 од овој закон и не достави извештај и

49) не го плати пропишаниот надоместок утврден согласно со овој закон.

(2) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(3) Глоба во износ од 800 до 1000 евра во денарска противвредност ќе се изрече на службеното лице во правното лице за дејствијата од ставот (1) на овој член.

(4) Глоба во износ од 600 до 1000 евра во денарска противвредност ќе му се изрече на физичко лице за дејствијата од ставот (1) на овој член.

(5) Надлежен орган за изрекување на прекршочните санкции од ставовите (1), (2) (3) и (4) на овој член е надлежниот суд.

(6) Доколку поради прекршокот од ставот (1) на овој член настане поголема штета врз животот и здравјето на луѓето се изрекува санкција сразмерна на причинетата штета, но најмногу до двократен износ од износот утврден во ставот (1) од овој член.

(7) За прекршокот од ставот (1) на овој член на правното лице од ставот (1) точки 19, 20, 21 и 23 на овој член му се изрекува дополнителна санкција забрана на вршење на одделна дејност на правното лице.

(8) Кога прекршокот од ставот (1) на овој член е сторен исклучиво сторителот за себе или за друго лице да прибави имотна корист, надлежниот суд може да изрече глоба во висина од 25.000 евра во денарска противвредност.

(9) Доколку се утврди дека прекршокот од ставот (1) на овој член е сторен од организирана група на лица составена од најмалку три лица, надлежниот суд може да изрече глоба во висина од 30.000 евра во денарска противвредност.

Член 246

Прекршочни санкции за физички лица

(1) Глоба во износ од 100 до 200 евра во денарска противвредност ќе се изрече за сторен прекршок на физичко лице, ако:

1) за лични потреби или за потребите на своето семејно домаќинство црпи или користи повеќе од 10 м³ дневно подземни води од подземните водни тела и со тоа предизвика негативни последици по тоа или по соседното водно тело (член 17 став (2));

2) испуштаат отпадни масла во канализација или во систем за одводнување, во површински или подземни водни тела, како и во крајбрежни земјишта и водни живеалишта спротивно на членот 79 од овој закон;

3) користи пловни објекти и инсталации кои се придвижуваат со мотори спротивно на забраните утврдени во членовите 19 и 22 од овој закон;

4) постапи спротивно на членот 29 ставови (2) и (3) од овој закон;

5) вршат пловидба спротивно на одредбите од членот 19 на овој закон;

6) копа бунари спротивно на членот 29 од овој закон;

7) правните или физичките лица вршат употреба на вештачки ѓубриња, средства за заштита на растенијата и на биоцидални производи на растојание до 10 м³ од брегот на површинските води спротивно на членот 105 од овој закон;

8) користи или употребува вода за наводнување и напојување на добиток спротивно на забраната од членот 193 на овој закон;

9) како сопственик или носителот на други стварни права врз соседното земјиште на земјиштето под води и крајбрежното земјиште во сопственост на Република Македонија кое се користи или зафаќа за потребите на водостопанските објекти не овозможи пристап до водостопанските објекти и користење на земјиштето за сите активности за потребите на изградбата, управувањето и одржувањето на водостопанските објекти согласно со членот 173 став (1) од овој закон;

10) намерно или од небрежност, предизвика оштетување или нефункционирање на системот за кој е потребна поправка или со тоа се предизвика загадување или ненаменско користење на водата согласно со членот 189 од овој закон и

11) има ископано бунар без доставено известување согласно со членот 210 од овој закон.

(2) Глоба во износ од 400 до 600 евра во денарска противвредност ќе му се изрече за сторен прекршок на физичко лице, ако:

1) вади песок, чакал и камен од мала вредност во обем до 2 m3 од коритата и бреговите на површинските водни тела без дозвола (член 142).

(3) За прекршоците од овој член инспекторите за животна средина, овластените инспектори за животна средина, водостопанскиот инспектор глобата од ставот (1) и (2) на овој член можат да ја изречат на самото место со врачување на мандатен платен налог кој сторителот е должен да го плати во рок од осум дена.

(4) Ако сторителот за прекршоците од овој член го признае делото што му се става на товар или ако овластеното службено лице од ставот (3) на овој член прекршокот го утврди лично или го утврди со употреба на соодветни технички средства и направи, службеното лице веднаш ќе издаде платен налог.

(5) Се смета дека сторителот на прекршокот со потписот на приемот на мандатен платен налог се согласува да ја плати глобата.

(6) Сторителот е должен да ја плати глобата утврдена според овој член во рок од осум дена од приемот на мандатен платен налог на сметката означена во мандатен платен налог. Сторителот кој ќе ја плати глобата во тој рок, ќе плати само половина од изречената глоба. Поуката за тоа право е дел од правната поука на мандатен платен налог

(7) Доколку сторителот доброволно не ја плати глобата во рокот определен во став (6) на овој член, мандатниот платен налог има сила на извршна исправа и надлежните инспектори се должни да го достават до органот надлежен за присилно извршување за негово извршување.

(8) Надлежните инспектори се должни да водат евиденција за издадените мандатни платни налози и за исходот на покренатите постапки.

(9) Во евиденцијата од ставот (8) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на мандатниот платен налог кој му се издава и исходот на постапката.

(10) Личните податоци од ставот (9) на овој член се чуваат пет години од денот на внесување во евиденцијата.

(11) Министерот кој раководи со органот на државната управа надлежен за работите од областа на животната средина ја пропишува формата и содржината на мандатниот платен налог.

Член 247-а

(1) Глоба во износ од 25 до 50 евра во денарска противвредност ќе му се изрече за прекршок на овластеното службено лице во органот на државната управа надлежен за вршење на работите од областа на животната средина кое во роковите од членовите 40 став (1), 82 став (2) и 178 став (1) од овој закон, не донесе решение за издавање на дозволата за користење на водата, дозвола за испуштање на води и дозвола за вадење на песок, чакал и камен или водостопанска согласност односно решение за одбивање на барањето за издавање на дозволата односно согласност.

(2) Глоба во износ од 25 до 50 евра во денарска противвредност ќе се му изрече за прекршок на овластеното службено лице во органот на државната управа надлежен за вршење на работите од областа на животната средина ако не ги побара доказите по службена должност во роковите утврдени во членовите 30 став (4) , 32 став (3), 80 став (4) и 142-а став (4) од овој закон.

(3) Глоба во износ од 25 до 50 евра во денарска противвредност ќе му се изрече за прекршок на овластеното службено лице од надлежниот јавен орган од кој се побарани доказите ако не ги достави бараните докази во роковите утврдени во членовите 30 став (6), 32 став (5), 80 став (6) и 142-а став (6) од овој закон.

(4) За прекршоците од ставовите (1), (2) и (3) на овој член прекршочна постапка води и прекршочна постапка изрекува надлежниот суд.

Член 248

Постапка за порамнување и спогодување

(1) За прекршоците утврдени во членот 243 став (1) од точка 2) до точка 12), став (2), (3) и (4) и член 244 од овој закон, надлежните инспектори од член 229 од овој закон се должни на сторителот на прекршокот да му предложат постапка за порамнување со издавање на прекршочен платен налог пред да поднесат барање за прекршочна постапка.

(2) Кога сторителот на прекршокот е согласен за поведување на постапка за порамнување, надлежните инспектори во записникот забележуваат дека издаваат прекршочен платен налог.

(3) Кога прекршокот надлежните инспектори го утврдат лично или го утврдат со употреба на соодветни технички средства и направи, надлежните инспектори се должни веднаш да издадат прекршочен платен налог кој го забележуваат во записникот за констатиран прекршок.

(4) Во случаите од став (2) на овој член, прекршочниот платен налог го потпишуваат надлежните инспектори и сторителот.

(5) Во случаите од став (3) на овој член, прекршочниот платен налог го потпишуваат надлежните инспектори, а може да го потпише и сторителот.

(6) По приемот и потпишувањето на прекршочниот платен налог, сторителот е должен да ја плати изречената глоба во рок од осум дена од денот на приемот на прекршочниот платен налог на сметката означена во правната поука.

(7) Сторителот кој ќе ја плати глобата во рокот од став (6) на овој член, ќе плати половина од изречената глоба, за кое право се поучува во правната поука од прекршочниот платен налог.

(8) Доколку глобата не се плати во рокот определен во прекршочниот платен налог, надлежните инспектори се должни да поднесат барање за поведување на прекршочна постапка пред Прекршочната Комисија.

(9) За прекршоците утврдени во член 245 од овој закон, надлежните инспектори можат на сторителот на прекршокот да му предложат постапка за спогодување пред да поднесат барање за поведување на прекршочна постапка.

(10) Во случаите кога е постигната согласност за спогодувањето, глобата на сторителот може да биде намалена најмногу за една половина од максимум пропишаната глоба за прекршокот, а во исклучително олеснителни околности глобата може да биде изречена во висина од една третина од пропишаната глоба.

(11) Постапките за порамнување и спогодување се водат согласно со одредбите од Законот за животната средина.

(12) Надлежните инспектори се должни да водат евиденција за издадените прекршочни платни налози и за исходот на покренатите постапки.

(13) Во евиденцијата од ставот (12) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(14) Личните податоци од ставот (13) на овој член се чуваат пет години од денот на внесување во евиденцијата.

(15) Министерот кој раководи со органот на државната управа надлежен за работите од областа на животната средина ја пропишува формата и содржината на прекршочниот платен налог.

Член 249

Водење на прекршочната постапка

Постапката пред Прекршочната комисија се води согласно со одредбите на Законот за животната средина.